KUI HIGISTAKSID RAHA: 10 kõige kallimat (reisi)tegevust, mille peale võimalik laristada
1. Reisi õhupallil stratosfääri
Peaaegu kosmosereis: kui sul on 515 000 vaba dollarit ehk ca 430 000 eurot, siis võid astuda õhulaeva Bloon pardale ning lennata õhupalliga 36 kilomeetri kõrgusele õhku. Kokku kestab lend 12 tundi ja sellest kaks veedetakse Maa stratosfääris. Võid endaga kaasa võtta kuni kolm külalist.
2. Või maga lennureis maha kolmetoalises sviidis
Lennureisid on sageli päris ebamugavad ja sageli unistame õhus olles sellest, et meil oleks üks voodi ja veidike privaatsust. Etihad Airways pakub võimalust lennata 32 000 dollari ehk 26 700 euro eest sviidis, kus sinu käsutada on magamistuba, vannituba, elutuba ja toitlustaja.
3. Roni Mount Everestile kahe kuu asemel nelja nädalaga
Everest Flash Expedition lühendab ekspeditsioonile kuluvat aega, aklimatiseerides inimesi spetsiaalsetes telkides, kus saab hapnikuvaegusega harjuda. Kiirettevalmistus koos mäkkeronimisega maksab 115 000 dollarit ehk 96 000 EUR.
4. Üüri endale osa saarest
Laucula on Fiji suuruselt kolmas saar. Seal on 25 villat, mis mahutavad kokku kuni 80 inimest. Ühe villa üürimine üheks ööks maksab 170 000 dollarit ehk 142 000 EUR ja minimaalselt saab kaupa teha viieks ööks.
5. Ööbi maailma kalleimas hotellisviidis
Šveitsis Genfis saab võtta endale ööks toa Hotel President Wilsoni kuninglikus katusesviidis. Selles on 12 tuba ja üks öö seal maksab 75 000 taala ehk 62 600 EUR.
6. Või osta endale maailma kalleim katusekorter
Kas sulle meeldib luksus? Kas sul on niipalju raha, et sa ei oska sellega midagi peale hakata? Kui vastasid mõlemale küsimusele jaatavalt, siis osta endale Monacos Tour Odeonis asuv Sky Penthouse. Saad viiekorruselise korteri, kus on võimalik tantsukorruselt mööda liumäge basseini sõita. Maksab see lõbu umbes 335 miljonit USA dollarit ehk 280 mln EUR.
7. Reisi kruiisilaeval 140 päeva mööda maailma
Silversea maailmakruiis viib sind 32 riiki, kõigile seitsmele kontinendile ja kõigile meredele. 245 000 dollariga (205 000 EUR) saad kruiisilaeval kahe magamistoa ja kahe vannitoaga korteri.
8. Või mine avastama Antarktikat ja lõunapoolust
Emperors & South Pole Expedition’i korraldatav rännak algab Lõuna-Aafrika vabariigist Kaplinnast. Vaid 185 000 dollari (154 000 EUR) eest saad nautida 25-kraadist külma, vaadata pingviine ja ronida kõrgendikel, kus keegi teine pole varem käinud.
9. Osta pudel maailma kallimat punast veini
12-liitrine Château Margaux 2009 on müügil vaid Dubai lennujaamas Le Clos’s. Kui käid välja 195 000 USD-d ehk 163 000 eurot, siis viib müüja sind ka esimese klassi lennureisile veiniistandusse, kus see jook sündis ning korraldab lõuna veinimeistriga.
Mis juhtub, kui kombineerida kokku Baileys’e maitseline cassata, Dom Perignoni sabayon, troopiliste puuviljade kompott ja põnev šokolaadist kaunistus? Nii sünnib 14 500 dollarit ehk 12 100 eurot maksev magustoit. Sri Lankal Fortress Resort and Spa’s serveeritav roog sisaldab ka 80-karaadist akvamariini.